
RAPORT 
privind cererea de reexaminare formulată de Preşedintele României 
asupra Legii privind respingerea Ordonanţei de urgenţă a Guvernului nr.58/2008 pentru abrogarea art.32 din Ordonanţa de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat

În conformitate cu prevederile art.135 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată în vederea reexaminării cu Legea privind respingerea Ordonanţei de urgenţă a Guvernului nr.58/2008 pentru abrogarea art.32 din Ordonanţa de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat , transmisă cu adresa nr.PL. x 375/2008/2009  din 17 februarie 2008 şi înregistrată sub nr.24/104/12.02.2009. 
Preşedintele României, la data de 10 octombrie 2008, s-a adresat Parlamentului cu CEREREA DE REEXAMINARE a Legii privind respingerea Ordonanţei de urgenţă a Guvernului nr.58/2008 pentru abrogarea art.32 din Ordonanţa de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat.
Senatul, în şedinţa din 9 februarie 2009 a aprobat cererea de reexaminare formulată de Preşedintele României.
Proiectul de lege are ca obiect de reglementare aprobarea Ordonanţei de urgenţă a Guvernului nr.58/2008 pentru abrogarea art.32 din Ordonanţa de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat. 
Proiectul de Lege privind aprobarea Ordonanţei de urgenţă a Guvernului nr.58/2008 pentru abrogarea art.32 din Ordonanţa de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marian Hoinaru, secretar de stat în Ministerul Agriculturii, Pădurilor şi Dezvoltării Rurale. 
Membrii Comisiei au constatat temeinicia solicitării de reexaminare, exprimându-şi acordul cu privire la aprobarea Ordonanţei de urgenţă a Guvernului nr.58/2008.
La lucrările comisiei au fost prezenţi 27 de deputaţi, din totalul de 27 de membri ai comisiei.

În urma dezbaterilor membrii Comisiei au hotărât, în unanimitate, în şedinţa din 4 martie 2009, adoptarea proiectului de lege în forma prezentată de Senat.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.

